ÚRAD  VLÁDY
SLOVENSKEJ REPUBLIKY
     sekcia vládnej legislatívy

									 Na rokovanie vlády SR
									 dňa 23. mája 2001
								             K materiálu č. 3309 /2001
									 K bodu č. 6

S T A N O V I S K O
k legislatívnemu zámeru zákona o hospodárskej mobilizácii - nové znenie
______________________________________________________________

I
	Návrh legislatívneho zámeru zákona o hospodárskej mobilizácii v novom znení predložil na rokovanie vlády minister hospodárstva Ľ. Harach.

II
1. Cieľom pripravovaného zákona o hospodárskej mobilizácii je najmä ustano-viť 
- opatrenia na riešenie krízovej situácie, v ktorej dochádza k ohrozeniu ži-vota, majetku a iných životných potrieb občanov alebo k ohrozeniu suve-renity alebo územnej celistvosti štátu,
- povinnosti a práva určených právnických osôb a fyzických osôb, ktoré sa budú ako subjekty hospodárskej mobilizácie podieľať na príprave a reali-zácii opatrení hospodárskej mobilizácie,
- pôsobnosť ústredných orgánov štátnej správy a ostatných štátnych orgánov a obcí pri príprave a realizácii opatrení hospodárskej mobilizácie, predovšet-kým pôsobnosť vlády nariaďovať vykonanie opatrení v čase núdzového stavu, výnimočného stavu a vojnového stavu.
2. Podľa legislatívneho zámeru sa predpokladá, že v čase krízovej situácie dôjde aj k nariadeniu pracovnej povinnosti a iných povinností a k povinnému posky-tovaniu vecných prostriedkov a služieb, to znamená k nútenému obmedzeniu vlastníckeho práva pri plnení úloh hospodárskej mobilizácie. Preto podľa predkladateľa základnou podmienkou ďalšieho legislatívneho procesu súvisia-ceho s prípravou zákona o hospodárskej mobilizácii je príprava a predloženie návrhu ústavného zákona o bezpečnosti Slovenskej republiky a návrhu zákona o obrane. Návrh zákona o hospodárskej mobilizácii je potrebné koordinovať aj so zákonom NR SR č. 82/1994 Z.z. o štátnych hmotných rezervách v znení zákona č. 169/2001 Z.z. a so zákonom č. 170/2001 o núdzových zásobách ropy a ropných výrobkov a o riešení stavu ropnej núdze.

3. Pripravovaný zákon o hospodárskej mobilizácii nepatrí medzi prioritné oblasti aproximácie práva uvedené v čl. 70 Európskej dohody o pridružení ani medzi priority odporúčané v Bielej knihe. 
4. Podľa predkladacej správy sa legislatívny zámer zákona o hospodárskej mobi-lizácii predkladá bez rozporov.
5. Legislatívna rada vlády SR prerokovala návrh legislatívneho zámeru 15. au-gusta 2000. Pripomienky legislatívnej rady sú v predloženom návrhu zapra-cované.
6. Návrh legislatívneho zámeru (č. m. 2206/2000) bol zaradený na rokovanie vlády 27. septembra 2000. Podľa záznamu z rokovania vlády však bol tento materiál na návrh predkladateľa a predsedu vlády vypustený z programu roko-vania vlády.

III
Sekcia vládnej legislatívy Úradu vlády SR odporúča vláde  s c h v á l i ť predložený návrh legislatívneho zámeru zákona o hospodárskej mobilizácii.

Bratislava 17. mája 2001
Vypracoval: A. Mathia

								       Štefan  G r m a n
								       generálny riaditeľ
								sekcie vládnej legislatívy